Маю публікацыю ў "НВ" пра дзівосы мінскага джаз-клуба Яўгена Ўладзімірава адзін з ягоных абаронцаў таксама назваў замоўленай. Так, гэта была замова. Ужо хоць таму, што я стаміўся чытаць у анонсах і на афішах тую хлусню, якой джаз-клуб зацягваў на свае канцэрты слухачоў. Эпітэты "легендарны", "выдатны", "знакаміты" і іншыя не менш гучныя суправаджаюць ці не кожны канцэрт у джаз-клубе. "Выдающейся" спявачкай рэкламаваўся нядаўні прыезд у Мінск Ванды Гузман, анонс канцэртаў якой адразу прымусіў насцярожыцца прынамсі тых аматараў музыкі, якія здольныя адэкватна ўспрымаць хоць бы эпітэты.